**

Δελτίο Τύπου

**Ικανοποιητική Λειτουργία του Μηχανισμού και του Δικτύου Υπονόμων της πόλης μετά το πέρασμα του Ζορμπά**

Μετά από το πέρασμα του κυκλώνα Ζορμπά και τις συνεχόμενες επί τεσσάρων ημερών βροχοπτώσεις που έπληξαν την πόλη μας και τη γενικότερη περιοχή, δηλώνουμε ως Δημοτική Αρχή, την ικανοποίησή μας για την αντιμετώπιση της κατάστασης από τις αρμόδιες υπηρεσίες του Δήμου.

Υπάρχει ικανοποίηση για την αποστράγγιση των βρόχινων νερών από το αποχετευτικό σύστημα της πόλης, αφού με την ολοκλήρωση του καθαρισμού του και την επισκευή αντιπλημμυρικών έργων, σε γειτονιές που παλαιότερα πλημμύριζαν, βελτιώθηκε αισθητά ο βαθμός απορρόφησης των υδάτων από τους υπονόμους.

Το πρόβλημα θα λυθεί οριστικά με την ολοκλήρωση των μεγάλων αντιπλημμυρικών έργων που θα γίνουν το επόμενο διάστημα και είναι σε εξέλιξη ή διαδικασία δημοπράτησης.

**Γραφείο Τύπου Δήμου Χαϊδαρίου**